На прэс-канферэнцыi, якая прайшла ў канцы чэрвеня на Мiнскiм трактарным заводзе, генеральны дырэктар аб’яднання Аляксандр Пухавой адзначыў для журналiстаў, што стратэгiя развiцця прадпрыемства апошнiх гадоў была выбрана правiльна. Свае словы ён пацвердзiў лiчбамi: па вынiках мiнулага года МТЗ уваходзiць у пяцёрку буйнейшых трактарабудаўнiчых прадпрыемстваў свету; у гэтым годзе плануецца рост аб’ёмаў выпуску прадукцыi з 34,5 да 40 тыс. машын (у параўнаннi: мiнулагоднi выпуск лепшага трактарабудаўнiчага прадпрыемства Расii, Валгаградскага завода, склаў каля 2,5 тысячы трактароў). Перспектыўны план развiцця ВА МТЗ на 2005—2011 гг. прадугледжвае падваенне аб’ёмаў вытворчасцi i выхад да канца 2011 года на лiчбу 75 тыс. трактароў у год.[далей]